《子虚以湘竹杖惠予兼贶以诗遂依韵答之》
元代·善住

颁得山人古竹筇，节间销尽泪痕红。化龙定跃苍波里，伴鹤还腾碧汉中。

跬步安危存用舍，百年前却付穷通。相应海国归来日，系乡船头取便风。

作者简介：元僧。字无住，号云屋。尝居吴郡报恩寺。往来吴淞江上，与仇远、白挺、虞集、宋无诸人相倡和。工诗。为元代诗僧之冠。有《谷响集》。